Natrium-elektrode

En natrium-elektrode er en ioneselektiv elektrode. Det er en måleelektrode med en glassmembran som er selektiv for natriumioner, og andre ioner i løsningen vil dermed ikke slippe igjennom membranen. En natrium-elektrode kan brukes til å finne konsentrasjonen til natrium i en løsning, når koblet til en referanseelektrode.

Elektroden er fylt med en bestemt konsentrasjon av mettet HCl, og en indre sølv/sølvklorid (Ag/AgCl) referanseelektrode. Konsentrasjonen av disse to vil alltid være konstant. For å kunne opprettholde det konstante potensialet i elektroden, finnes det en selektiv membran. Denne membranen befinner seg nederst i glasselektroden, og vil fungere som en selektiv ionebytter for natriumioner. Potensialet som måles er avhengig av aktiviteten til natriumionene, og det er derfor viktig at standardløsningen har samme ionestyrke, pH og konsentrasjon av ioner som prøveløsningen.

Elektroden settes ned i en løsning, og hvis det finnes en konsentrasjonforskjell mellom løsningen med natrium og løsningen inne i elektroden, oppstår det et potensial som kan måles mot en ytre referanseeektrode. Potensialet som måles kan så sammenliknes med potensialet i en standardløsning av Natrium, og det vil deretter være mulig å beregne konsentrasjonen av Na+ i løsningen.


 * Figur 1**: Glasselektrode med referanseelektrode

Referanser:

1. []

2. Forelesningsnotater fra faget "Fysikk med måleteknikk", høstsemester 2.år ved Bioingeniørutdanningen ved HiST